钦定古今图书集成/明伦汇编/闺媛典/第256卷 > 陆卿鹄女
## 钦定古今图书集成/明伦汇编/闺媛典/第256卷 > 陆卿鹄女

按《武进县志》：陆卿鹄女，大司马完学女孙。幼知书，许
字同邑庠生赵烛远。烛远年十七，病夭，女闻绝食数
日。父母慰之，女曰：“‘小敛而服，古制也，已迟矣’。卿鹄曰：
‘女也妇耶’？”女恸哭，必往，赵乃生。鹄不许，佯谓：“吾再遣
仆走京师，姑待汝。”大父命女怏怏。月馀，司马札归劝
谕，女答大父书，洒洒千言，矢不移贰里中求缔姻者
踵至，女长跪父母前曰：“刎颈割鼻，毋谓儿孱弱不能也。”鹄曰：“吾当全尔志，俟诹吉以行。”女曰：“何待？”吉随往
赵，拜远父母及柩，易缞绖。一日病甚，有女尼讽披缁
可以延生，许之。忽曰：“误矣！昔已捐生，今复恋生，披缁
耶？”越数日死，时崇祯癸未正月二十三日也。